החצר האחורית

החצר האחורית הוא הרכב של הפזמונאי והמשורר יענקל'ה רוטבליט, ושלושה מוזיקאים: תומר יוסף – מתופף וזמר בלהקת "בלקן ביט בוקס"; איתמר ציגלר – זמר ונגן גיטרה וגיטרה בס, חבר להקת "בלקן ביט בוקס" והרכבים נוספים; גֶדי רונן – זמר ופסנתרן, חבר בלהקות "1:1" ו"דבק". הפרויקט המשותף החל בשנת 2011 כמפגש חברתי ומוזיקלי של כתיבה משותפת ומאוחר יותר הוחלט להוציאו כאלבום דרך הוצאה עצמאית. אלבום הבכורה של "החצר האחורית" כולל ארבעה עשר שירים שכתב יענקל'ה רוטבליט, מהפזמונאים הפוריים בעברית, והלחינו תומר יוסף, איתמר ציגלר וגֶדי רונן. על מנת להוציא את הפרויקט לפועל כאלבום נעזרו חברי הפרויקט במימון המונים, באמצעות אתר הדסטארט. הוצבה מטרה לגייס כ־70,000 ₪ תוך 30 יום. גיוס התמיכה להפקת האלבום בדרך זו נעשה גם מסיבה אידאולוגית - נגד חברות התקליטים, הגובות מחירים גבוהים. חברי הפרויקט הכריזו: ”אנו רואים באפשרות להכתיר את קהל האוהדים שלנו כנותני החסות לעשייה המוזיקלית שלנו זכות גדולה, התחלה של מהפכה קטנה, שדרכה ניתן לדלג על המתווכים למיניהם ולתקשר ישירות: היוצר והקהל.” הפרויקט הצליח לגייס 77,650 ₪. רבים משירי ההרכב הם שירי מחאה כנגד המצב החברתי והמציאות הפוליטית בישראל, ובמידה רבה מהווים המשך לאלבומי הסולו של רוטבליט, ביניהם "כך שחררתי את ירושלים" (1978), "מדינת היהודים/קטעים" (2004), ו"צומת עלעול" (2011). מהאלבום הראשון יצאו הסינגלים "מענה קולי", "אחד משלנו", "הסיפור הגדול" ו"פצצה מתקתקת". במלאת 30 יום למותו של אריק איינשטיין, ביצע ההרכב בתוכנית של יואב קוטנר בגלי צה"ל גרסת כיסוי לשירו של איינשטיין "לשרוק בחושך", שהופיע באלבום בדשא אצל אביגדור ואת מילותיו כתב רוטבליט. ההרכב הקליט את השיר באולפן והוא יצא כסינגל באוגוסט 2014‏. בפברואר 2015, שנתיים לאחר פטירתו של שמוליק קראוס, שותפו היצירתי הבולט של רוטבליט, הוציא ההרכב את השיר "נגמרה המסיבה" לפי לחן ישן של קראוס ומילים חדשות של רוטבליט. ב-2017 גייס הפרויקט כ-130,000 ₪ (130%) למימון אלבום שני. האלבום, שנקרא "החצר האחורית 2", יצא באוקטובר 2017 וכלל את הסינגלים שיצאו בין האלבומים ואת "עובר ושווא" ו"מי הרג את ים המוות?" שיצאו ב-2016. בהופעות ההרכב משתתפים גם הגיטריסט רון בונקר והקלידנית תום דרום. בשנת 2020 החל ב-HOT שידור הסדרה ״קיבוצניקים״, אשר הפסקול שלה מבוסס על שירי ההרכב. באוגוסט 2024 יצא האלבום השלישי של ההרכב, 3. ההקלטות נעשו באולפן "אפס" בניר צבי שבו שותף גֶדי רונן, ובאולפן של איתמר ציגלר בדרום תל אביב. מילות השירים נכתבו על ידי יענקל'ה רוטבליט.  בנוסף לשירים המקוריים המופיעים באלבום, האלבום כולל גם קאבר שביצעו חברי ההרכב לשיר "לשרוק בחושך" שנכתב על ידי יענקל'ה רוטבליט ובוצע במקור על ידי אריק איינשטיין.מילות השירים נכתבו על ידי יענקל'ה רוטבליט.  בשנת 2024 יצא האלבום השלישי של הלהקה. בין שירי האלבום הנזכרים בסקירה עליו בעיתון "הארץ": "תולה את הנעליים", "הכול פה משובש", ו"האם נדע להיוולד שוב מחדש" (שנכתב לפני יותר מ-20 שנה, אך מתייחס כיום למתקפת הפתע על ישראל (2023). הלהקה הוציאה מספר שירים שעסקו בפוליטיקה בעיקר תכניים המזוהים עם השמאל. באלבום הראשון של החצר האחורית הוציאה הלהקה את השיר "שייח' גראח" העוסק במצב בשכונה באותו שם בירושלים המזדהה עם עמדתם של התושבים הערביים. השיר נעשה פופולרי לאחר מבצע שומר החומות שהתחיל מהומות בשכונת שייח' ג'ראח. בראיון שנעשה לחצר האחורית ב-2018 הסבירו את נטייתם הפוליטית והסבירו את התנגדותם לבנימין נתניהו. בסוף הראיון תועדה הלהקה בהופעה בה אומר תומר יוסף שהלהקה מעוניינת בהופעה בגוש עציון אך מיד לאחר מכן אמר איתמר ציגלר שסירב להופיע בגוש במידה וההופעה תתקיים ואחריו הוסיף יענקל'ה רוטבליט כי המועצה האזורית מסרבת לתת להם להופיע והאשים את המתנחלים בהשתלטות על משרד המשפטים. בשנת 2020 הוציאה הלהקה את הסינגל "הפסיקו את המוזיקה", המזדהה עם המחאה נגד בנימין נתניהו. בשיר מכנים הדוברים את ראש הממשלה דאז בנימין נתניהו "המלך העירום שרכב על הנגיף", המשפט האחרון בשיר הוא "אם לא תקום להיות אזרח הם יעשו אותך נתין." באלבום "החצר האחורית 2" יצא השיר "הפליט" העוסק ביחס למסתננים בלתי חוקים. הדוברים בשיר צועקים על הפליט בשנאה וקוראים לגרשו. מדיה וקבצים בנושא החצר האחורית בוויקישיתוף אתר האינטרנט הרשמי של החצר האחורית החצר האחורית, ברשת החברתית פייסבוק החצר האחורית, סרטונים בערוץ היוטיוב החצר האחורית, באתר שירונט החצר האחורית, באתר אפל מיוזיק (באנגלית) החצר האחורית, באתר ספוטיפיי החצר האחורית, באתר דיזר החצר האחורית, באתר Tab4u יואב קוטנר, החצר האחורית של רוטבליט ושות', בבלוג "קוטנר רוק נט", 29 ביוני 2013 נדב מנוחין‏, החצר האחורית של רוטבליט - האלבום החשוב הראשון של תשע"ד, באתר וואלה, 22 באוקטובר 2013 בן שלו, מה קורה כשיענקל'ה רוטבליט חובר לסופרגרופ של צעירים?, באתר הארץ, 10 בנובמבר 2013 עמי פרידמן, "יענקל'ה, איך אומרים את המילים?", באתר ynet, 4 בנובמבר 2014 נדב מנוחין‏, צפוי ועייף: האלבום החדש של החצר האחורית משקף את מצבו של השמאל בישראל, באתר וואלה, 15 בדצמבר 2017 בצל המבצע: רוטבליט מחדש את "לשרוק בחושך", באתר nrg‏, 3 באוגוסט 2014 ynet, החצר האחורית בשיר אבוד של שמוליק קראוס, באתר ynet, 10 בפברואר 2015 בן שלו, אלבום חדש של "החצר האחורית" נחוץ יותר מאי פעם. מה השתבש? לצד שירים מצוינים בודדים, הרוב המכריע ב-3 של החצר האחורית" נשמע תבניתי וצפוי - תזכורת דהויה לקול הפוליטי המפוכח של רוטבליט וחבריו מאלבומיהם הקודמים, באתר הארץ, ‏21 באוגוסט 2024 ניר חסון, לאחר 15 שנה, מאבק התושבים בשייח ג'ראח נגד פינויים הפך לסמל כלל פלסטיני, באתר הארץ, 6 במאי 2021 נתן זהבי, ‏בשבוע האחרון נגמרו לי המילים. במקומן אני מביא לכם שירים של רוטבליט, באתר מעריב אונליין, 14 במאי 2021 אסירי תודה: "החצר האחורית" בהופעה בבית הסוהר, נבדק ב-2021-12-29 מאת נדב נוימן, האם מותר לומר את המילה "כיבוש" במועדונים של תל אביב?, באתר טיים אאוט, ‏2018-06-17 שבת עברית: השירים שבחרו חברי להקת החצר האחורית של יעקב רוטבליט, באתר מעריב אונליין, 20 בדצמבר 2019 "זר, אתה לא משלנו": החצר האחורית שרים את מה שלא מדברים עליו, באתר ynet, 25 באוקטובר 2017